Lambert in 2009 by die Venesiese Filmfees.
César-prys 1986 Akteur* Subway
*As Christophe Lambert
Christopher Lambert (geb. 29 Maart 1957) is ’n Amerikaans gebore Franse akteur wat in Amerikaanse, Franse en ander Europese produksies speel. Hy is die bekendste vir sy rol as Connor MacLeod in die rolprent Highlander en die opvolgprente daarvan. Hy is ook bekend as Tarzan in Greystoke: The Legend of Tarzan, Lord of the Apes en as die god van donder Raiden in die eerste rolprentweergawe van die videospeletjie Mortal Kombat. Sy naam word in internasionale produksies aangegee as Christopher Lambert, maar in Franssprekende lande as Christophe Lambert.
Lambert is in New York gebore as Christophe Guy Denis Lambert. Sy pa was ’n diplomaat in die Verenigde Nasies. Lambert het in Genève, Switserland, grootgeword en op 16 na Parys, Frankryk, getrek.
Nadat hy in verskeie byrolle in Franse rolprente verskyn het, het Lambert internasionaal bekend geword toe die regisseur Hugh Hudson hom die rol van Tarzan gee in die prent Greystoke: The Legend of Tarzan, Lord of the Apes (1984). In dieselfde jaar het hy sy eerste hoofrol in ’n Franse prent gespeel – saam met Catherine Deneuve in Paroles et Musique. In 1985 het Lambert die manlike hoofrol gespeel in Luc Besson se Subway, waarvoor hy die volgende jaar ’n César-prys vir beste akteur gewen het. Highlander (1986), waarin hy die rol van Connor MacLeod vertolk, was ’n internasionale sukses en sy bekendste prent. Hy het in al drie opvolgprente verskyn en het ’n kameerol gehad in die loodsepisode van die Highlander-televisiereeks.
The Sicilian, met Michael Cimino as regisseur en Lambert in die rol van Salvatore Giuliano, is in 1987 uitgereik en was minder suksesvol as sy vorige prente. Dit het gemiddelde resensies gekry en net ’n klein wins gemaak. To Kill a Priest, waarin hy ’n karakter speel wat op Jerzy Popiełuszko gebaseer is, het goeie resensies gekry, maar was ’n finansiële mislukking. Lambert het ingestem om in die eerste Highlander-opvolg, Highlander II: The Quickening, te speel. Die prent het nie goed gevaar nie.
In die 1990's het Lambert in aksie-, riller- en wetenskapsfiksieprente soos Knight Moves (1992), Fortress (1993), Gunmen (1994) en Mean Guns (1997) gespeel, asook in die Italiaanse produksie Nirvana (1997). Hy het ook in prente met ’n klein begroting gespeel wat swak gevaar het en van sy prente is direk op video uitgereik. Hy was ook in ’n paar Franse prente soos Max et Jérémie (1992) te sien.
In 1995 het hy die god van donder Raiden in ’n rolprentweergawe van die videospeletjie Mortal Kombat gespeel. Hy wou ook in die vervolg speel, maar is verhinder deur sy werk aan die prent Beowulf (1999). In 2001 het hy die rol van die kaptein Vercingetorix in die Frans-Kanadese produksie Druids vertolk. Die prent was ’n finansiële mislukking.
Lambert was ook die vervaardiger van Franse prente soos Patrick Braoudé se Génial, Mes Parents Divorcent (1990) en Neuf Mois (1994).
In 2009 was hy in Claire Denis se White Material; beide die prent en Lambert se toneelspel is deur resensente geprys.
Lambert was van Oktober 1988 tot in 1994 getroud met Diane Lane. Hulle het ’n dogter, Eleanor Jasmine. Hy is op 6 Februarie 1999 met Jaiymse Haft getroud. Sedert 2007 was hy in ’n verhouding met Sophie Marceau, saam met wie hy in die prent Trivial was. Hulle is in 2012 getroud.
Lambert is erg bysiende en kan nie sonder sy bril sien nie. Omdat hy nie kontaklense kan dra nie, speel hy soms toneel terwyl hy feitlik blind is. Hy is verskeie kere beseer terwyl hy sy eie waagtoertjies sonder ’n bril gedoen het. Daar word soms beweer sy bysiendheid maak hom aantrekliker omdat dit ’n sekere sjarme verleen aan die manier waarop hy na mense kyk.
Lambert het ’n mineraalwater-onderneming, ’n voedselverwerkingsfabriek en ’n wynmakery saam met ’n vennoot. Hul wyn, Les Garrigues de Beaumard-Lambert, word hoofsaaklik in Europa verkoop.
Hy is ook die enigste eienaar van Lamb Bear Productions. Die naam is ’n woordspeling op sy van, wat "Lamb-bear" uitgespreek word.
1979 Ciao, les mecs Un loubard à la soirée dansante As Christophe Lambert
1980 The Telephone Bar Paul "Bébé" Franchi As Christophe Lambert
1981 Douchka TV-prent
Asphalt Un médecin à l'hôpital / Die dokter As Christophe Lambert
Une sale affaire Mullard As Christophe Lambert
Putain d'histoire d'amour Polisie-inspekteur As Christophe Lambert
1982 Légitime violence Joggie As Christophe Lambert
Cinéma 16 Marcel TV (1 episode)
1985 Paroles et musique Jeremy As Christophe Lambert
Subway Fred César-prys vir beste akteur; as Christophe Lambert
1987 The Sicilian Salvatore Giuliano
To Kill a Priest Vader Alek
1992 Highlander: The Series Connor MacLeod TV (een episode)
1992 Max & Jeremie Jeremie Kolachowsky As Christophe Lambert
1995 The Hunted Paul Racine
1999 Operation Splitsville Max
2001 Aparté Kortprent
2001 Vercingétorix Vercingetorix As Christophe Lambert
2001 The Point Men Tony Eckhardt
2002 The Piano Player Alex Laney
2003 Absolon Speurder Norman Scot
2004 Á ton image Thomas
2005 Dalida Richard Chanfray TV-minireeks
2006 Le Lièvre de Vatanen Tom Vatanen As Christophe Lambert
2009 Les Associés Philippe Kaminski TV-prent; ss Christophe Lambert
2009 Homme De Chevet Leo As Christophe Lambert
2010 The Secret of the Whales Chris Cassell TV-prent
2012 Blood Shot Die president
2012 The Foreigner Vincent
2012–2013 NCIS: LA Chameleon / DeGramont TV-reeks (5 episodes)
3.23: Sans Voir (Part I)
3.24: Sans Voir (Part II)
↑ 1,0 1,1 1,2 1,3 "Christopher Lambert Biography (1957-)". FilmReference.com. Verkry op 21 Februarie 2013.
↑ César Amptelike webtuiste van die César-pryse, URL besoek op 21 November 2007
↑ Ecranlarge.com – Portrait : Christophe Lambert
↑ Christopher Lambert interview
↑ What Ever Happened To... Christopher Lambert?
↑ Peplums info : Vercingétorix
↑ Christophe Lambert : portrait d'un acteur français de talent
↑ "Review: Running Scared: Claire Denis' White Material". Verkry op 18 Januarie 2011.
↑ "How Christophe Lambert went from action flops to arthouse acclaim". The Guardian. 17 Junie 2010. Verkry op 26 Maart 2011.
↑ "Rotten Tomatoes". Verkry op 13 Januarie 2011.
↑ Dougherty, Margot; David Hutchings (1989-02-13). "Diane Lane, with a New Husband and No Fear of Flying, Takes Wing Again in Lonesome Dove". People. Verkry op 2008-05-01. Aanhaling gebruik verouderde parameter |coauthors= (help)
↑ Atkinson, Michael (2008). Exile cinema: filmmakers at work beyond Hollywood. SUNY Press. p. 82–86.
↑ Uit Süddeutsche Magazin
↑ "From Apeman to Mogul". EW.com. 23 September 1993.
↑ "Les Garrigues de Beaumard-Lambert: A Remarkable Wine Pairing". http://gayot.com Gayot. 17 September 2008. Verkry op 30 September 2008. External link in |publisher= (help)
↑ "The Foreigner (I) (2012)". Verkry op 2012-11-11.
Wikimedia Commons het meer media in die kategorie Christopher Lambert.
Ontsluit van "https://af.wikipedia.org/w/index.php?title=Christopher_Lambert&oldid=1609518"
Die bladsy is laas op 17 November 2017 om 19:12 bygewerk.